РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 број: 06–2/205-14

21. јул 2014. године

Београд

З А П И С Н И К

ДЕВЕТЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 18. ЈУЛА 2014. ГОДИНЕ

Седница је почела у 18.25 часова.

Седницом је председавао Милутин Мркоњић, председник Одбора.

Седници су присуствовали чланови Одбора: Константин Арсеновић, Зоран Бојанић, Бранка Бошњак, Јовица Јевтић, Драган Јовановић, Мујо Муковић, др Владимир Орлић, Катарина Ракић, Сузана Спасојевић и Вучета Тошковић

Седници су присуствовали заменици чланова Одбора: Владимир Петковић (заменик Милана Ковачевића) и Стефана Миладиновић (заменик Милутина Мркоњића).

Седници нису присуствовали чланови Одбора: Јован Марковић, Зоран Милекић, Саша Мирковић, Александар Сенић и Горан Ћирић, нити њихови заменици.

Седници је присуствовала Зорана Михајловић, потпредседник Владе и министар грађевинарства, саобраћаја и инфраструктуре, и Данијел Николић, шеф кабинета генералног секретара Владе.

На предлог председника Одбора, једногласно, усвојен је следећи

Д н е в н и р е д

1. Подношење амaндмана Одбора на Предлога Закона о отклањању последица поплава у Републици Србији (број 87-2346/14 од 12. јула 2014. године).

Прва тачка дневног реда **– Подношење амaндмана Одбора на Предлога Закона о отклањању последица поплава у Републици Србији**

Одбор је, у складу са чланом 165. ст. 1. и 2. Пословника Народне скупштине, поднео амандман којим се после члана 12. додаје нови члан 13. у Предлогу закона о отклањању последица поплава у Републици Србији.

**А М А Н Д М А Н**

После члана 12. Предлога закона додаје се нови члан 13. који гласи:

,,У поступку јавне набавке из члана 12. овог закона испуњеност обавезних и додатних услова за учешће у поступку јавне набавке доказује се достављањем изјаве којом понуђач под пуном материјалном и кривичном одговорношћу потврђује да испуњава услове.“

**О б р а з л о ж е њ е**

Амандман који подноси Одбор је последица усвајања амандманана члан 13. Предлога закона, који су заједно поднели народни посланици: Марко Ђуришић, Душан Петровић, проф. др Јанко Веселиновић, проф. др Нинослав Стојановић, Горан Богдановић, Бранка Каравидић, Биљана Хасановић-Кораћ, Снежана Маловић, Слободан Хомен и Благоје Брадић. Прихваћеним амандманом настала је правна празнина те је неопходно да, ради усклађивања са преосталим текстом Предлога закона, а посебно имајући у виду члан 16. став 3. Предлога закона, Одбор поднесе амандман у Дану за гласање којим се утврђује нови текст члана 13. Предлога закона.

Представник предлагача на седници Одбора прихватио је амандман Одбора.

За известиоца Одбора на седници Народне скупштине одређена је Катарина Ракић, заменик председника Одбора.

На седници Одбора вођен је тонски запис.

Седница је закључена у 18.40 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Милутин Мркоњић